google/wiki40b huggingface dataset:
Cirkul’art – Festival nového cirkusu

Cirkul'art je festival nového cirkusu. Je medzinárodnou prehliadkou produkcií nového cirkusu.

Nový cirkus

Nový cirkus patrí k najmladším žánrom javiskového umenia. Vznikol v 70. rokoch vo Francúzsku ako potreba nezávislého divadla hľadať nové formy vychádzajúce zo zabudnutých rituálov, činoherných tradícií, cirkusových schopností a pouličného umenia. Pre nový cirkus je charakteristická naratívna forma rozprávania príbehu prostredníctvom tradičných cirkusantských zručností, ktorými vyjadruje metafory, príbehy, témy, divadelné obrazy či dejovú líniu. Až sekundárnym cieľom je prezentácia úrovne virtuozity prevedenia, nebezpečnosti a ekvilibristiky jednotlivých cirkusových umení.
Nouveau cirque sa stal moderným fenoménom reflektujúcim súčasné výrazové prostriedky. Estetickými hodnotami naprieč spektrom nového cirkusu sú najmä emócie, absurdnosť, poetika, nadhľad, túžby, sny, humor, sebairónia, provokácia ale i romantická rozprávkovosť deja.

Nový cirkus vo svete

Tvorbu súčasného nového cirkusu ovplyvnilo množstvo svetoznámych umelcov. Pablo Picasso vo svojom ružovom období často maľoval cirkusových umelcov, neskôr navrhoval kubistické kostýmy a scénu pre prvý ruský divadelný cirkus. Ďalej to boli slávni mímovia či herci, ako napr. Buster Keaton, Charlie Chaplin, Jacques Tati, Etienne Decroux, Marcel Marceau a ďalší.
Od osemdesiatych rokov je nový cirkus – nouveau cirque oficiálne zaradený medzi francúzske kultúrne dedičstvo a je oficiálne podporovaný v rámci národnej kultúrnej politiky. Vzdelávanie a výskum na poli nového cirkusu zastrešuje francúzske ministerstvo kultúry prostredníctvom Národného centra cirkusových umení (CNAC). V tomto období vzniká v Kanade vďaka podpore québeckej vlády najväčší a najznámejší nový cirkus na svete – Cirque du Soleil.
V roku 1980 vznikol v Monaku Festival International du Cirque de Monte–Carlo. Je to medzinárodná prehliadka toho najlepšieho z nového cirkusu. Každoročne medzinárodná porota udeľuje prestížnu cenu Clown d'Or tým najlepším cirkusovým umelcom. Medzi veľkých podporovateľov nového cirkusu patrí monacká kniežacia rodina a predovšetkým Princezná Stephanie, ktorá je predsedníčkou poroty i čestnou prezidentkou Svetovej federácie cirkusu – Féderation Mondiale du Cirque.
Príkladov projektov nového cirkusu je vo svete veľa, za všetky spomeňme najmä Festival mondial du cirque de demain v Paríži, European Youth Circus Festival v nemeckom Wiesbadene, Circo Circolo v Holandsku, Trapezi – La fira del Circo v Španielsku, Clown Fest v talianskom Miláne alebo Letní Letná v Prahe.

Miesto konania festivalu

Festival nového cirkusu – Cirkul'art sa koná v Medickej záhrade, centra hlavného mesta. Areál záhrady je dnes súčasťou centra Bratislavy a srdcom mestskej časti Staré mesto. Medická záhrada je bratislavský verejný park, ktorého udržiavané trávnaté plochy, kvetinové záhony a staré stromy vytvárajú podmienky pre oddych a kultúru.
Saint-Prix-lès-Arnay

Poloha

Obec má rozlohu 11,29 km². Najvyšší bod je položený 433 m n. m. a najnižší bod 348 m n. m.

Obyvateľstvo

Počet obyvateľov obce je 247 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maat

Maat (staroeg. m3ˁt, rekonštruovaná výslovnosť Muh-aht; starogr. Μάατ) bol staroegyptský pojem spravodlivosti, poriadku a práva, ktorý bol zbožštený do podoby bohyne. Maat bola považovaná za zodpovedajúcu za dráhu hviezd, beh ročných období a konanie smrteľníkov aj bohov. Jej mužský proťajšok bol boh Thovt, s ktorým zdieľala spoločné atribúty. Podobne ako Thovt bola vnímaná ako stelesnenia platónskeho loga. Jej hlavná úloha v egyptskej mytológii bola váženie duší v egyptskom podsvetí Duate, ktorým musel prejsť po smrti každý človek.
Henry Steel Olcott

Životopis

Olcott vyrástol na otcovej farme v New Jersey. V roku 1860 sa oženil s Mary Epplee Moranovou, dcérou farára z New Rochelle. Mali spolu štyri deti, najmladšie dve zomreli v ranom detstve. Manželstvo nebolo úspešné, v roku 1874 bolo rozvedené.
Po vypuknutí občianskej vojny vstúpil do armády. Najprv slúžil v spojovacích zboroch, po vyliečení z dyzentérie bol prijatý do špeciálnej komisie vyšetrujúcej podvody a korupciu. Za svoje zásluhy bol povýšený na plukovníka a prevelený do Washingtonu. Pre svoje výnimočné schopnosti bol po atentáte na prezidenta Lincolna menovaný do špeciálnej trojčlennej komisie, ktorá mala za úlohu vyšetriť vraždu.
Po odstúpení z komisie v roku 1865 sa vrátil do New Yorku študovať právo. Roku 1868 bol prijatý do právnickej komory (angl. bar) v New Yorku. Občas publikoval články, ktoré sa zaoberali rôznymi témami. Napríklad publikoval genealógiu svojej rodiny, ktorá siahala späť až k Thomasovi Olcottovi, ktorý bol jedným zo zakladateľov Hartfordu v Connecticute roku 1636.
Opäť sa začal zaujímať o okultizmus a experimentálnu psychológiu. V roku 1874 nastal prelomový okamih v jeho živote, keď písal sériu článkov o seansách bratov Eddyových z Chittendenu vo Vermonte. Na druhej návšteve farmy Eddy vo Vermonte sa stretol s Helenou Blavatskou.
Roku 1875 Henry Olcott, Helena Blavatská a ostatní (najmä William Quan Judge) založili Teozofickú spoločnosť. V decembri 1878 premiestnili sídlo spoločnosti do Indie, ktoré bolo neskôr zriadené v Adyare.
Olcottovym primárnym cieľom v Indii bolo rozšíriť ázijskú filozofiu na Západe podporovaním presných prekladov textov duchovných učiteľov a tiež sa usiloval oživiť orientálne duchovné tradície - predovšetkým hinduizmus, budhizmus a zoroastrizmus, ktoré trpeli pod útlakom západného materialistického učenia a kresťanskej misionárskej propagandy, ale aj pod vojenským, ekonomickým a politickým útlakom.
Od roku 1880 Olcott a Blavatská začali vyvíjať aktivity pre budhizmus na Srí Lanke. Práve pre svoju prácu s budhistami na Srí Lanke je Olcott veľmi známy. Okrem činnosti pre Teozofickú spoločnosť bola táto práca najbližšia jeho srdcu. Spoločne s Mohottivattom Gunanandou, Anagarikou Dharmapalou a ďalšími sa angažovali za znovuoživenie budhizmu na Srí Lanke, najmä zakladaním budhistických škôl. Napísal Budhistický katechizmus, knihu, ktorá sa aj cez niektoré faktické nedostatky stala veľmi populárnou a dodnes sa používa. Usiloval sa, aby jednotlivé budhistické školy našli zhodu v základných bodoch učenia, aby mohli vytvoriť jednoliate hnutie, ktoré by malo šancu preniknúť na Západ.
Roku 1880 spoločne s J. R. de Silvou vytvoril budhistickú vlajku ako symbol znovuoživenia budhizmu na Srí Lanke. Vlajka bola neskôr prijatá ako medzinárodný symbol budhizmu.
Blavatská sa nakoniec vrátila do Londýna, kde zomrela, ale Olcott zostal v Indii a venoval sa práci pre Teozofickú spoločnosť. Po jeho smrti vedenie spoločnosti prevzala Annie Besantová.
Kláštor Saint-Mathieu de Fine-Terre

Kláštor Saint-Mathieu de Fine-Terre je opátstvo na myse Saint-Mathieu na území obce Plougonvelin v departemente Finistère, v severozápadnom Francúzsku (región Bretónsko).

Dejiny

Podľa legendy prvé opátstvo založi v 6. storočí sv. Tanguy na ľuďmi opustenom zdedenom pozemku, ktorý bol situovaný priamo pri oceáne. Miestni moreplavci sem vraj z Egypta priviezli lebku sv. Matúša, ktorá má byť uložená v kláštore. Práve podľa Matúša bol pomenovaný nielen kláštor, ale aj mys a maják s dosvitom 60 km.
Od 12. storočia sa opustené miesto premenilo v mestečko priliehajúce ku kláštornému komplexu, ktorý bol horúčkovito prestavovaný zhruba do dnešnej podoby. Dnes nie je istý ani dátum založenia ani osoba fundátora.
Ruiny, ktoré možno vidieť, sú zvyšky chrámovej lode s klenbami a guľatými či osemhrannými piliermi, okná a dochovaný chór. Vedľa je románsko-gotický farský kostol Milostivej Panny Márie.
Mortroux

Poloha

Obec má rozlohu 13,28 km². Najvyšší bod je položený 424 m n. m. a najnižší bod 300 m n. m.

Obyvateľstvo

Počet obyvateľov obce je 307 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cernex

Poloha

Obec má rozlohu 12,66 km². Najvyšší bod je položený 857 m n. m. a najnižší bod 407 m n. m.

Obyvateľstvo

Počet obyvateľov obce je 876 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lapeyre

Poloha

Obec má rozlohu 3,57 km². Najvyšší bod je položený 388 m n. m. a najnižší bod 264 m n. m.

Obyvateľstvo

Počet obyvateľov obce je 83 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Medzinárodná hokejová federácia

Medzinárodná hokejová federácia (angl. International Ice Hockey Federation, skrátene IIHF) je federácia národných hokejových asociácií riadiacich športové odvetvia ako ľadový hokej a inline hokej pre mužov a ženy na národných úrovniach. Bola založená v roku 1908 a sídli v Zürichu.
IIHF organizuje väčšinu významných medzinárodných turnajov v ľadovom hokeji, s výnimkou Svetového pohára. IIHF má výrazný vplyv na hokejové dianie hlavne v Európe. Tu má tento orgán autoritu porovnateľnú s FIFA alebo UEFA vo futbale. Európske národné ligové súťaže rešpektujú hokejové pravidlá stanovené IIHF a IIHF organizuje turnaje pre profesionálne kluby a aj pre národné družstvá. IIHF má tak isto rozsiahlu právomoc v oblasti udeľovania trestov pre hráčov, vrátane vydávania zákazov činnosti. Proti rozhodnutiu IIHF sa možno odvolať na Športovom arbitrážnom súde v Lausanne, vo Švajčiarsku.
IIHF nie je rešpektovaná v Severnej Amerike, kde sa ľadový hokej hrá podľa pravidiel NHL.
Ministerstvo zdravotníctva Slovenskej republiky

Minister zdravotníctva

Ministerstvo zdravotníctva riadi a za jeho činnosť zodpovedá minister zdravotníctva, ktorého vymenúva prezident SR na návrh predsedu vlády.
Súčasnou ministerkou zdravotníctva je od 22. marca 2018 Andrea Kalavská.

Štátny tajomník ministerstva zdravotníctva

Ministra zdravotníctva v čase jeho neprítomnosti zastupuje v rozsahu jeho práv a povinností štátny tajomník. Minister môže poveriť aj v iných prípadoch štátneho tajomníka, aby ho zastupoval v rozsahu jeho práv a povinností. Štátny tajomník má pri zastupovaní ministra na rokovaní vlády poradný hlas. Štátneho tajomníka vymenúva a odvoláva vláda na návrh ministra zdravotníctva. V odôvodnených prípadoch môže vláda určiť, že na ministerstve pôsobia dvaja štátni tajomníci – to je aj prípad ministerstva zdravotníctva. Minister určí, v ktorých otázkach a v akom poradí ho štátni tajomníci zastupujú.
Carnac-Rouffiac

Poloha

Obec má rozlohu 13,57 km². Najvyšší bod je položený 300 m n. m. a najnižší bod 130 m n. m.

Obyvateľstvo

Počet obyvateľov obce je 247 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ľudské telo

Ľudské telo alebo telo človeka (lat. corpus humanum) je jednotný súbor orgánov a orgánových sústav tvoriacich ľudský organizmus.
Telo človeka sa skladá z hlavy, krku, trupu a končatín. Z iného hľadiska pozostáva z anatomických sústav (oporná, tráviaca atď.)
Ľudské telo skúma predovšetkým anatómia človeka a somatológia.
Kostra je nosná konštrukcia ľudského tela.
Každá kosť má zvlášny tvar a špecifickú úlohu. Svaly, pripevnené ku kostre, nám umožňujú pohyb.
Šams ad-Dín

Šams ad-Dín alebo Šamsuddín (arab. شمس الدين), v prepise aj Samsuddin alebo Chamsuddin, s významom Slnko viery, je čestný titul, ktorým v stredoveku oslovovali islamských učencov. Časom sa z titulu vyvinulo meno, respektíve v niektorých krajinách aj priezvisko. Medzi známych nositeľov titulu patril napríklad cestovateľ Ibn Battúta.
Octon

Poloha

Obec má rozlohu 21,81 km². Najvyšší bod je položený 700 m n. m. a najnižší bod 134 m n. m.

Obyvateľstvo

Počet obyvateľov obce je 440 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
OGame

Základné informácie

Začínate s jednou planétou v určitej galaxii, v určitom systéme a na určitej planéte (napr. 1:111:1 alebo 2:222:2), na ktorej ešte nemáte nič postavené. Musíte vybudovať ťažobné komplexy aby ste mali z čoho stavať ďalšie budovy, alebo vesmírne lode. Keďže postavíte ťažobné komplexy, musíte myslieť aj na energiu pomocou ktorej by tieto komplexy ťažili. Na to nám poslúži solárna elektráreň, neskôr solárne satelity, poprípade fúzna elektráreň. Pomedzi tým ako staviate budovy potrebujete vyskúmať nejaké nové technológie. Na to vám poslúži výskumné laboratórium. Keď sa dostanete do fázy, že budete mať dosť surovín aj na výstavbu loďstva, mali by ste sa poobzerať po ďalšej planéte, ktorú kolonizujete pomocou kolonizačnej lode. Na základe pravidiel si môžete kolonizovať planéty podľa vývoja výskumu astrofyziky. Samozrejme vo vašom rozmachu vám budú brániť ostatní hráči, proti ktorým musíte bojovať, aby ste obránili svoje impérium.

Nová verzia hry

S novým vesmírom 5 (inak volaný aj Andromeda) prišla aj nová verzia hry.Od júna 2010 bola aplikovaná aj na ostatné (staršie) vesmíry.
Majstrovstvá sveta vo florbale

Majstrovstvá sveta vo florbale je najvyššie medzinárodné podujatie národných družstiev vo florbale, ktoré riadi Medzinárodná florbalová federácia (IFF). Jeho dejiny siahajú do roku 1996, kedy sa vo Švédsku konali prvé majstrovstvá sveta mužov, o rok neskôr sa vo Fínsku konali aj prvé majstrovstvá sveta žien. Prebiehajú s 2-ročnou periodicitou. MS vo florbale sú nástupnícke podujatie po majstrovstvách Európy, ktoré skončili v roku 1995 z dôvodu narastajúceho rozmachu florbalu vo svete. Najúspešnejšie sú družstvá Švédska, ktorej v mužskej i ženskej kategórii získali najviac víťazstiev.
Od roku 2007 IFF na toto podujatie organizuje kvalifikáciu, ktorá prebieha v roku konania šampionátu.
Štátna cesta (Slovensko)

Dejinný vývoj

Prehľad typov pozemných komunikácií v Uhorsku (a Rakúsku) pozri v poznámke pod čiarou: . V rámci tohto uhorského systému ciest bola od roku 1854 „štátna cesta“ (iné názvy: hradská, štátna silnica; po maďarsky.: államút) jednoducho cesta spravovaná štátom. Encyklopédia Slovenska v hesle cesty (nie však v hesle cestná sieť) uvádza, že od roku 1877 a aj po roku 1890 uhorský (a potom pár rokov aj česko-slovenský) štát (konkrétne ministerstvo) spravoval nielen cesty nazývané „štátne cesty“, ale aj cesty nazývané „župné cesty“. V texte príslušného uhorského zák. článku č. I/1890 o verejných cestách a mýtach sa však naopak výslovne uvádza, že župné cesty spravovali municípiá (t.j. spravidla župy), nie štát. Bez ohľadu na to, kto župné cesty spravoval, platí, že župné cesty boli v Česko-Slovensku v roku 1928 premenované na krajinské cesty a ich správu prevzala Slovenská krajina (malá časť župných ciest bola preklasifikovaná na štátne cesty). Počas prvej slovenskej republiky správu krajinských ciest prevzal štát (a župy dostali do správy vicinálne cesty). Po skončení druhej svetovej vojny bol viac-menej obnovený systém spred vojny (správu vicinálnych ciest ale prevzal štát). Summa summarum teda v rokoch 1854 – 1939 výraz „štátne cesty“ označoval jednoducho pozemné komunikácie spravované štátom (podľa Encyklopédie Slovenska v rokoch 1877 - 1928 okrem župných ciest) a v rokoch 1939 – 1949 pozemné komunikácie spravované štátom okrem (v niektorých rokoch) krajinských ciest a vicinálnych ciest. 
Od konca 40. rokov 20. stor. do roku 1991 veľkú väčšinu pozemných komunikácií vlastnil a spravoval štát (spravoval ich prostredníctvom ministerstva, národných výborov alebo nimi zriadených organizácií). Napriek tomu sa termín „štátna cesta“ (v českom znení „státní silnice“) v rokoch 1949 až 1961 podľa zákona č. 147/1949 Zb. vzťahoval nie na všetky cesty patriace štátu, ale len na tie pozemné komunikácie, ktoré boli do roku 1949 klasifikované ako štátne cesty, krajinské cesty, vicinálne cesty a okresné cesty . V decembri 1961 nadobudol účinnosť súčasný cestný zákon (zákon č. 135/1961 Zb.) a s ním aj nová terminológia, t. j. namiesto termínu „štátna cesta“ bol použitý termín „(automobilová) cesta“ (v českom znení „silnice“). V roku 1991 sa vlastníkom miestnych komunikácií stali namiesto štátu obce (porov. zákon č. 138/1991 Zb.) a v roku 2004 vlastníkom niektorých ciest samosprávne kraje. V roku 1996 bol termín „(automobilová) cesta“ v cestnom zákone nahradený termínom „cesta“ a ostal v ňom dodnes (podrobnejšie pozri v článku cesta (stavba)). Od roku 1961 sa už termín „štátna cesta“ v právnych predpisoch nepoužíva, možno ho teda už len chápať ako voľné slovné spojenie označujúce cestu vlastnenú či spravovanú štátom (napr. STN 73 6100 z roku 1999 hovorí o „štátnej cestnej komunikácii“ ako cestnej komunikácii vlastnenej štátom, pričom cestná komunikácia zahŕňa aj pojem cesta ), prípadne ojedinele ako synonymum cesty v užšom zmysle .
George Washington University

George Washington University je súkromná univerzita vo Washingtone. Škola bola založená v roku 1821 pod názvom Columbian College.

Uplatnenie absolventov

Úspešní absolventi tejto školy majú široké uplatnenie predovšetkým v oblastiach psychológie, právnej vedy, medicíny, inžinierstva a aplikovanej vedy, pedagogiky, podnikania a medzinárodnej politiky.
Na univerzite študuje vyše 19 000 študentov.

Šport

Športové tímy školy sa nazývajú Colonials.
Les Alleux

Poloha

Obec má rozlohu 12,04 km². Najvyšší bod je položený 209 m n. m. a najnižší bod 133 m n. m.

Obyvateľstvo

Počet obyvateľov obce je 84 obyvateľov (2009).
Graf vývoja obyvateľstva:
Zdroje: INSEE
Fotoelektrický jav

Fotoelektrický jav z elektrotechnologického hľadiska

Vonkajší fotoelektrický jav spočíva v uvoľňovaní (emisii) elektrónov z povrchu polovodiča po pohltení fotónu s dostatočnou energiou. Časť tejto energie sa spotrebuje na uvoľnenie elektrónov. Ak tento jav nastáva len v určitom rozsahu frekvencií, hovoríme o selektívnom fotoelektrickom jave. Na vonkajšom fotoelektrickom jave sa zakladá napríklad aj činnosť fotoelektrických katód.
Vnútorný fotoelektrický jav spočíva v pohltení energie svetelného žiarenia elektrónmi, následkom čoho sa zmení ich energia a môžu sa uvoľniť z valenčného do vodivostného pásma. Tým dochádza k zvýšeniu koncentrácie voľných nosičov náboja, a tým aj vodivosti polovodiča. Prírastok vodivosti spôsobený týmto javom sa nazýva fotoelektrická vodivosť a závisí od frekvencie a intenzity žiarenia a od teploty. Jav sa prejavuje len v určitej oblasti frekvencií svetelného žiarenia.
Vnútorný fotoelektrický jav má veľký význam. Zakladá sa na ňom činnosť fotorezistorov a iných optoelektronických senzorov.
Valentino Fashion Group

Valentino Fashion Group (VFG) S.p.A. do roku 2005 Italfashion S.p.A., je taliansky odevný koncern so sídlom v Miláne. Od roku 2007 je vlastníkom skupiny VFG, britská Private equity spoločnosť Permira.

História

Spoločnosť Valentino Fashion Group sa etablovala ako holdingová spoločnosť v roku 2005, po rozdelení textilného koncernu Marzotto, na textilnú a odevno-konfekčnú sekciu a v tom istom roku bola sa zaknihovala aj na milánskej burze.

Súčasnosť

Do konzernu Valentino Fashion Group patria okrem vlajkovej lode skupiny, dizajnérskej značky Valentino Garavani Valentino, ďalšie módne značky prevažne pánskej módy, ako Principe, Portrait, Oxon a Lebole ako aj licenčné módne značky Marlboro Classics (pánske a dámske móda na voľný čas) a M Missoni (dámska móda). V roku 2007 vstúpila spoločnosť do módnej značky Proenza Schouler (dámska móda), ktorá patriacu pod koncern New Yorker.
Widget

Widget, je všeobecné označenie pre ovládací prvok, čiže zariadenie prispôsobené k čo najjednoduchšiemu ovládaniu iného zariadenia, alebo programu. Widgetom je napr. ovládacia páka, tlačidlo, softvérový potenciometer a pod.
V softvérovom zmysle je widget element v grafickom rozhraní (GUI), ktorý obsahuje informáciu, kde sa vyžaduje interaktívna spolupráca s človekom. Je to jednoduchý ovládací bod, ktorý umožňuje ďalšiu manipuláciu s dátami.
Dnes pod pojmom widget rozumieme malé ovládacie prvky vo forme malého interaktívneho reklamného políčka (obvykle pohyblivého, pútavého,...), kliknutím na ktoré sa dostaneme do ďalšieho programu. Tieto grafické prvky sa umiestňujú do iných programov, ako rozširujúce funkcie. Widgetom je napríklad hra, hodiny, malá praktická aplikácia - zobrazovač menín, predpovede počasia, odkaz na novinové správy a pod.
Umiestňovanie widgetov umožňuje prakticky každý operačný systém. Praktické použitie pre užívateľa spočíva vo vytvorení priameho odkazu na zaujímavú internetovú informáciu, ktorá je takto dostupná stlačením jediného tlačidla. Užívateľ si takto môže vytvoriť sadu tlačidiel podľa oblasti svojho záujmu. Ako prvá začala widgety využívať Opera, dnes ich podporujú už všetky prehliadače.
Widgety sa používajú ako nový sofistikovaný spôsob reklamy. Často sa nainštalujú ako súčasť iného softvéru, napr. známy ICQ inštaluje do internetového prehliadača lištu s widgetami.
Nidwalden

Geografia

Kantón Nidwalden leží v strednom Švajčiarsku, na severných hraniciach sa rozprestiera Vierwaldstättské jazero. Hraničí s piatimi kantónmi: Luzern na severe, Schwyz na severovýchode, Uri na východe, Bern na juhu a Obwalden na západe a juhovýchode, pretože Obwalden je Nidwaldenom rozdelený na dve časti.
Bruce Dern

Životopis

Narodil sa v Chicagu do rodiny Jean a Johna Dernovych, vyrastal ale v Kenilworthe v Utahu. Otec bol advokát a starý otec, George Henry Dern, bol guvernérom Utahu. Má holandsko-anglicko-nemecko-škótskych predkov. Navštevoval The Choate School a University of Pennsylvania.
Je tretí raz ženatý, od roku 1969 je jeho manželkou Andrea Beckett.

Kariéra

Jeho filmovým debutom je Wild River v roku 1960. K jeho najznámejším filmom patria Hush, Hush, Sweet Charlotte, Marnie, Hang 'Em High, Podporujte svojho šerifa!!, Kone sa taktiež strieľajú, Veľký Gatsby, Návrat domov, Ľudia z predmestia, Posledný ostáva, Divoký Django , alebo Nebraska.
Objavil sa aj v hlavných rolách seriálov Stoney Burke či Big Love.

Ocenenia

Bol dvakrát nominovaný na Oscara, získal tiež nominácie na Zlatý glóbus, Emmy a BAFTA. Počas svojej kariéry získal 12 ocenení, na ďalších 20 bol nominovaný.
Program Spojených národov pre životné prostredie

Program Spojených národov pre životné prostredie (iné používané preklady: Program OSN pre životné prostredie, Environmentálny program Spojených národov, Environmentálny program OSN; skratka UNEP; z anglického United Nations Environment Programme) je špeciálna organizácia OSN, vytvorená v roku 1972 ako prostriedok globálnej ochrany životného prostredia. 
UNEP má za úlohu stimulovať a koordinovať aktivity UNESCO, WHO, WMO, FAO a iných organizácií OSN, ktorých cieľom je kvalita životného prostredia. Sídlo UNEP je v Nairobi, regionálne centrá v Bangkoku, Bejrúte, Mexiku, New Yorku a Ženeve. 
Na 3. máj vyhlasuje Deň slnka.

Priority

K hlavným prioritám UNEP patrí ochrana pôdy, klímy, oceánov a morí, zastavenie odlesňovania, zachovanie biologickej rozmanitosti, zabezpečenie dostatku pitnej vody.
Lignerolles (Indre)

Poloha

Lignerolles má rozlohu 13 km². Najvyšší bod je položený 410 m n. m. a najnižší bod 291 m n. m.

Obyvateľstvo

Lignerolles má 116 obyvateľov (2009).
Graf vývoja obyvateľstva:
Zdroje: INSEE
Kordícka brázda

Vymedzenie

Brázda zaberá najzápadnejšiu časť pohoria, pričom východným okrajom zasahuje k Podlaviciam, mestskej časti Banskej Bystrice. Na jej území ležia obce Králiky, Riečka, Tajov a Kordíky, ktorými tečú prítoky Tajovského potoka. Kordickú brázdu vymedzuje na severe Bralná Fatra (podcelok Veľkej Fatry), západným smerom sa nachádza Flochovský chrbát, na juhu Malachovské predhorie (oba podcelky Kremnických vrchov). Východným smerom sa rozkladá Bystrické podolie, patriace do Zvolenskej kotliny a severovýchodným smerom pokračujú Starohorské vrchy.

Chránené územia

Územie je čiastočne odlesnené a nie je veľkoplošne chránenou oblasťou. Osobitne chránené sú prírodná pamiatka Tajovská kopa a Králická tiesňava.

Turizmus

Plošne neveľké územie a jeho blízke okolie oplýva viacerými atrakciami, ktoré sem lákajú turistov najmä z blízkej Banskej Bystrice. Oblasť disponuje sieťou značených chodníkov, ktoré spájajú zaujímavé miesta v Kordickej brázde i okolí.
Chelers

Poloha

Obec má rozlohu 8,04 km². Najvyšší bod je položený 158 m n. m. a najnižší bod 126 m n. m.

Obyvateľstvo

Počet obyvateľov obce je 283 (2009).
Nasledujúci graf zobrazuje vývoj počtu obyvateľov v obci.
Zdroje: INSEE